Program: „Programul Educatie și Ocupare“(PEO) 2021-2027 Prioritate: P4 „Antreprenoriat si economie sociala“

Obiectiv specific: ESO4.1 „Imbunatatirea accesului la piata muncii si masuri de activare pentru toate persoanele aflate in cautarea unui loc de munca, in special pentru tineri, indeosebi pentru implementarea Garantiei pentru Tineret, pentru somerii de lunga durata si grupurile defavorizate de pe piata muncii si pentru persoanele inactive, precum si prin promovarea desfasurarii de activitati independente si a economiei sociale (FSE+)“

Apel proiecte: Sprijin pentru infiintarea de intreprinderi sociale in mediul urban

**Procedura de identificare, selectie si mentinere a grupului tinta**

Aplicata în cadrul proiectului

**DoSocial**

1. **Prezentarea proiectului**

Prezenta procedură vizeaza identificarea, recrutarea, selectia și menținerea grupului tinta al proiectului **DoSocial** depus în cadrul apelului de propuneri de proiecte „Sprijin pentru infiintarea de intreprinderi sociale in mediul urban“.

**Obiectivul general al proiectului** il reprezinta incurajarea economiei sociale prin sprijinirea infiintarii de intreprinderi sociale in mediul urban din regiunile de dezvoltare Sud Muntenia, Sud-Est, Nord-Est, Nord-Vest, Vest, Centru si Sud-Vest, in vederea integrarii pe piata fortei de munca a persoanelor aflate in cautarea unui loc de munca, in special a tinerilor, a somerilor de lunga durata, a persoanelor inactive si a grupurilor defavorizate de pe piata muncii.

**Obiective specifice:**

* + 1. Cresterea gradului de informare si de constientizare cu privire la beneficiile antreprenoriatului social, care poate reprezenta o optiune de cariera pentru fiecare, prin desfasurarea unei ample campanii de informare, care va avea un target de minim 100.000 de persoane, la nivelul regiunilor de implementare. Campania va avea ca principal obiectiv incurajarea economiei sociale, o mai buna cunoastere a sectorului si imbunatatirea vizibilitatii economiei sociale cu toate formele sale specifice de actiune. Se va pune accent pe oportunitatile pe care proiectul le ofera pentru a veni in sprijinul persoanelor care doresc sa infiinteze o intreprindere sociala in mediul urban si pe beneficiile pe care le genereaza antreprenoriatul social in cadrul unei comunitati. Campania va asigura sanse egale de participare la proiect pentru persoanele din regiunile de implementare, indiferent de gen, nationalitate, rasa, origine etnica, religie sau credinta, orientare sexuala, handicap, varsta, mediu de provenienta sau orice alt criteriu discriminatoriu.
    2. Dezvoltarea spiritului antreprenorial si de responsabilitate sociala pentru 132 de persoane care doresc sa infiinteze o intreprindere sociala in mediul urban, prin participarea la programe de formare profesionala tip specializare „Antreprenor in economia sociala”. Actiunile de formare implementate in domeniul antreprenoriatului social pentru toti membrii grupului tinta se vor finaliza cu certificarea a peste 90% dintre cursanti si vor aduce un plus de cunoastere pentru participanti, fiind derulate transferuri de informatii cu privire la cele mai relevante arii tematice din aceste domenii, respectiv cadrul general al economiei sociale si specificul afacerilor din acest sector, finantarea afacerii, fundamentarea si elaborarea unui plan de afacere etc. Astfel, se va oferi un fundament metodologic si teoretic corespunzator pentru persoanele care doresc sa infiinteze o intreprindere sociala, fie ea finantata sau nu prin intermediul proiectului. Membrii grupului tinta vor putea derula o activitate economica sustenabila, profitabila, fiind astfel stabilite premisele pentru indeplinirea misiunii sociale a intreprinderii, pentru sustinerea locurilor de munca create, in special pentru persoanele vulnerabile, pentru o calitate mai buna a vietii acestor persoane si a comunitatii in ansamblul sau.
    3. Incurajarea antreprenoriatului social prin implementarea unei scheme de ajutor de minimis pentru 34 de intreprinderi sociale infiintate in mediul urban in regiunile de implementare ale proiectului. Prin intermediul proiectului se operationalizeaza o schema de minimis pentru 34 de intreprinderi sociale care vor beneficia de capitalul necesar demararii activitatii, astfel inlaturandu-se un obstacol extrem de important al demararii unei afaceri, respectiv lipsa resurselor financiare. Acest element este completat in implementarea proiectului de oferirea unor servicii personalizate de consiliere, de asistenta si mentorat pentru infiintarea intreprinderilor sociale, precum si de monitorizarea operationalizarii efective a planului de afaceri propus initial spre finantare. Sustinerea efectiva a infiintarii si dezvoltarii unui numar de 34 de intreprinderi sociale in mediul urban genereaza beneficii multiple in plan social si economic: se reduc cheltuielile alocate asistentei sociale; creste responsabilitatea si pregatirea profesionala a persoanelor din grupurile vulnerabile; se dezvolta consumul local, pe termen mediu si lung, pentru anumite produse, prin cresterea veniturilor persoanelor incadrate in intreprinderile sociale; se dezvolta un nou tip de antreprenoriat si un mediu de afaceri mai responsabil; se formeaza noi mentalitati si atitudini in domeniul incluziunii sociale, cresterea oportunitatilor de ocupare, se muta accentul de pe asistarea sociala pe promovarea practicilor de incluziune sociala activa.
    4. Cresterea ocuparii si promovarea incluziunii sociale in mediul urban din regiunile de implementare ale proiectului prin crearea unui numar de 136 locuri de munca de catre intreprinderile sociale nou infiintate. Prin asigurarea infiintarii si oferirea de finantare pentru 34 de intreprinderi sociale, se asigura crearea unor locuri de munca de calitate si sustenabile, in special pentru tineri, someri, someri de lunga durata, persoane inactive, persoane din grupuri dezavantajate pe piata muncii, care vor avea un impact pozitiv asupra comunitatilor si asupra nivelului de trai al populatiei din regiunile de referinta a proiectului. Cele 136 noi locuri de munca vor fi mentinute de catre beneficiarii ajutoarelor de minimis pentru o perioada de minim 13 luni dupa finalizarea implementarii proiectului.

# Descrierea grupului tinta

Grupul tinta al proiectului va fi alcatuit din cel putin 132 de persoane care doresc sa infiinteze intreprinderi sociale in mediul urban, care au domiciliul intr-unul din judetele regiunilor mai putin dezvoltate Sud Est, Sud Vest, Centru, Nord Vest, Nord Est, Sud Muntenia si Vest, si care se regasesc in una din urmatoarele categorii: persoane aflate in cautarea unui loc de munca, tineri cu varsta de peste 30 de ani, someri, someri de lunga durata, persoane din grupuri dezavantajate pe piata muncii, persoane inactive. Pentru a asigura o distributie regionala echitabila si sanse egale persoanelor din cele 7 regiuni de implementare a proiectului, vor fi selectate minim 5 de persoane din fiecare regiune.

Grupul tinta va fi selectat avand in vedere respectarea principiului egalitatii de gen – cel putin 50% din totalul grupului tinta vor fi femei.

Suplimentar, avand in vedere conditiile de acces ale programului de formare Antreprenor in economia sociala, este necesar ca membrii grupului tinta sa detina minim studii liceale.

# Identificarea, recrutarea si selectia grupului tinta

Pentru a facilita identificarea si recrutarea in proiect a grupului tinta se au in vedere mai multe planuri de actiune:

* Potentialii membri ai grupului tinta atrasi ca urmare a campaniei de informare din Activitatea 2 vor contacta expertii grup tinta si vor fi informati pe larg cu privire la elementele specifice ale proiectului si la principalele conditii pentru a beneficia de oportunitatile proiectului;
* actiuni de identificare a potentialilor beneficiari derulate de catre expertii grup tinta: acestia vor realiza intalniri fata-in-fata, discutii telefonice, transmiterea de informatii si materiale fizice si electronice catre potentialii participanti; vor realiza discutii si intalniri cu principalii stakeholderi la nivel local si judetean pentru a putea disemina informatii si identifica potentiali participanti; vor participa la evenimente relevante unde vor transmite informatii in vederea recrutarii etc.;
* vor fi contactate toate persoanele inscrise in baza de date creata in urma cercetarii realizate de beneficiar si partener pentru identificarea nevoilor grupului tinta. Aceasta baza de date cuprinde 463 persoane interesate de antreprenoriatul social, care si-au exprimat interesul de a fi informate despre oportunitatile oferite de proiectul DoSocial;
* vor fi create pagini de informare pe portalurile pe care PTIR si f-s.ro le detin astfel asigurand transparenta cu privire la procesul de selectie. Paginile vor putea fi accesibile inclusiv de persoanale care s-au inscris in bazele de date cu grupul tinta al proiectelor pe care cei 2 parteneri le-au mai desfasurat si care aveau componenta de finantare pentru infiintarea si dezvoltarea de intreprinderi.

Grupul tinta va fi selectat in functie de gradul de interes fata de obiectivele proiectului, disponibilitatea de timp de a se implica in activitatile propuse si potentialul antreprenorial. Concret, in vederea includerii in grupul tinta, expertii grup tinta vor aplica persoanelor interesate un test de evaluare a potentialului antreprenorial si a motivatiei de a infiinta o intreprindere sociala. Testul de evaluare a potentialului antreprenorial a fost implementat cu succes de PTIR de-a lungul timpului, acesta urmand a fi adaptat la specificul economiei sociale. Testul contine 20 de intrebari, in urma acestuia rezultand un punctaj intre 0 si 100, 100 indicand potentialul antreprenorial maxim. Pentru a asigura crearea in cadrul proiectului a unor intreprinderi sociale sustenabile, vor fi selectate, aplicand principiul „primul venit, primul servit” doar persoanele care obtin minimum 70 de puncte.

Fiecare persoana care a obtinut minimum 70 de puncte si doreste sa se inscrie in grupul tinta va trebui sa depuna un dosar (fie fizic, fie online) care va contine cel putin urmatoarele documente:

* formular de grup tinta (Anexa 1)
* declaratie de eligibilitate si angajament (Anexa 2)
* declaratie privind evitarea dublei finantari (Anexa 3)
* declaratie de compatibilitate (Anexa 4)
* consimtamant pentru colectarea si procesarea datelor personale (Anexa 5)
* actul de studii (in copie, ultima diploma obtinuta in sistemul de invatamant);
* copie a cartii de identitate, certificatul de nastere si certificatul de casatorie (daca este cazul)
* testul de potential antreprenorial (Anexa 6)
* documente suport care sa ateste eligibilitatea persoanei pentru a face parte din grupul tinta al proiectului:
* persoane aflate in cautarea unui loc de munca sunt acelea care nu trebuie sa se afle in situația de a ocupa un loc de munca / nu este angajată/ nu are raporturi de serviciu, la data includerii in grupul tinta al proiectului: *fișă pentru înregistrarea persoanei în căutarea unui loc de muncă eliberata de Agentia Judeteana pentru Ocuparea Fortei de Munca (AJOFM) de pe raza caruia solicitantul isi are domiciliul;*
* Tineri cu vârsta de peste 30 ani  reprezintă cetățenii cu vârsta peste 30 de ani (împliniți) și până în 35 de ani (neîmpliniți), indiferent de statul pe piața muncii: *copie CI;*
* someri: *adeverinta eliberata de Agentia Judeteana pentru Ocuparea Fortei de Munca (AJOFM) din care sa reiasa statutul de somer;*
* someri de lunga durata (persoana care este șomer pe o perioadă mai mare de 12 luni, în cazul persoanelor cu vârsta de minimum 25 de ani și pe o perioadă de 6 luni, în cazul persoanelor cu vârsta cuprinsă între 16 ani și până la împlinirea vârstei de 25 de ani): *adeverinta eliberata de Agentia Judeteana pentru Ocuparea Fortei de Munca (AJOFM) din care sa reiasa statutul de somer insotita de Raport per salariat eliberat de Inspectoratul Teritorial de Munca (ITM)*
* Persoane inactive sunt persoanele care nu fac parte din forța de muncă (care nu sunt nici ocupate, nici șomere): Declaratie pe proprie raspundere (Anexa 7)
* Persoane din grupuri dezavantajate pe piata muncii:
  + persoanele cu dizabilități - certificat handicap
  + persoanele din comunităţile supuse riscului de excluziune socială – ancheta sociala realizata de primarie
  + persoane eliberate din detenție - copie certificat de eliberare
  + tineri postinstituționalizați - copie hotarare judecatoareasca de finalizare a iesirii din sistemul de protectie
  + persoane cu vârsta de peste 50 de ani - se demonstreaza cu cartea de identitate + ancheta sociala
  + persoane reîntoarse în țară - se demonstreaza cu copie dupa viza de sedere in tara terta, copie dupa cartea de identitate + ancheta sociala

Persoanele care transmit documentele online vor trebui sa transmita toate documentele si in format original prin intermediul curieratului sau prin depunere efectiva a dosarului cu intregul set de documente la sediul unuia dintre parteneri. Documentele in format electronic se vor transmite prin email la adresa [dosocial@ptir.ro](mailto:dosocial@ptir.ro). După validarea lor de catre expertii grup tinta, vor fi solicitate sa fie transmise in format fizic prin curier sau prin depunere personala la sediul unuia dintre parteneri.

Procesul de selectie a grupului tinta va lua in considerare Ordonanta de Guvern nr. 137/2000 privind prevenirea si sanctionarea tuturor formelor de discriminare, Art. 2.1. Astfel, proiectul va promova ca principiu general egalitatea de sanse si non-discriminarea, permitand recrutarea in grupul tinta a tuturor persoanelor, indiferent de nationalitate, sex, rasa sau origine etnica, religie sau credinta, handicap, varsta, mediu de provenienta, etc. Astfel se asigura promovarea principiului non-discriminarii.

In implementarea activitatii, se vor respecta prevederile Regulamentului nr. 679 din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date (Regulamentul general privind protectia datelor), precum si prevederile Directivei 2002/58/CE privind prelucrarea datelor personale si protejarea confidentialitatii in sectorul comunicatiilor publice (Directiva asupra confidentialitatii si comunicatiilor electronice), transpusa in legislatia nationala prin Legea nr. 506/2004 privind prelucrarea datelor cu caracter personal si protectia vietii private in sectorul comunicatiilor electronice, cu modificarile si completarile ulterioare. Astfel, toti participantii la activitatile proiectului vor fi informati despre obligativitatea de a furniza datele lor personale si despre faptul ca datele lor personale vor fi prelucrate in aplicatiile electronice SMIS/MySMIS, in toate fazele de evaluare/ contractare/ implementare/ sustenabilitate a proiectului, cu respectarea dispozitiilor legale mentionate. Expertii grup tinta vor face dovada ca au obtinut consimtamantul pentru prelucrarea datelor cu caracter personal de la fiecare participant, in conformitate cu prevederile legale mentionate.

Trebuie sa se acorde o atentie sporita verificarii formularelor de inregistrare, care pentru a fi considerate valide trebuie să fie completate după cum urmează:

* + trebuie să conţintă date reale – mare atentie la sectiunea CNP
  + trebuie să fie complet – mare atenţie la secţiunea Date de contact care trebuie să cuprindă cel putin o adresă şi o dată de contact – telefon sau email. De asemenea, aceste date trebuie să fie valide.
  + trebuie să fie semnat de către persoana care aparţine grupului ţintă. Semnătura atestă veridicitatea datelor menţionate în cadrul formularului.
  + este imperativ necesar ca formularul să conţină date care să se identifice cu caracteristicile grupului ţintă aşa cum sunt acestea descrise în cererea de finanţare.

Coordonatorul selectie grup tinta va verifica corectitudinea si existenta tuturor documentelor de inregistrare prin completarea Anexei 8. De asemenea, acesta va verifica si indeplinirea conditiilor de eligibilitate de catre persoanele care vor sa se inregistreze prin completarea Anexei 9.

# Beneficiile pentru grupul tinta. Modalitatea prin care se va asigura implicarea si mentinerea numarului propus al membrilor grupului tinta in activitatile proiectului

Principala MOTIVATIE a grupului tinta de a participa la actiunile acestui proiect rezida in faptul ca acesta propune solutii concrete pentru imbunatatirea accesului pe piata muncii a persoanelor aflate in cautarea unui loc de munca din regiunile Sud, Sud Est, Nord Est, Nord Vest, Sud Vest, Vest si Centru. In plus, activitatile proiectului sunt planificate a fi realizate intr-un mod interactiv, cu feedback si implicarea continua a membrilor grupului tinta, astfel incat acesta sa-si mentina motivatia pe intreaga durata a proiectului.

Toti membrii grupului tinta vor fi implicati in programul de formare antreprenoriala specifica sectorului economiei sociale: „Antreprenor in economia sociala”, Cod COR 112032. Astfel in cadrul proiectului vor fi derulate 6 stagii de curs, la care vor participa minim 132 de persoane (se estimeaza un numar mediu de 22 de participanti pe stagiu de curs), peste 90% din participanti vor dobandi certificate de absolvire a cursului “Antreprenor in economia sociala” – diplome recunoscute de către Ministerul Muncii si Solidaritatii Sociale.

Pe masura ce grupele de cursanti finalizeaza formarea antreprenoriala, membrii grupului tinta vor putea demara activitatea de pregatire si depunere a planului de afaceri in cadrul concursului organizat in cadrul proiectului. 34 de planuri de afaceri vor fi selectate in vederea acordarii finantarii nerambursabile (maxim 307.000 lei/ SES, cu obligativitatea crearii a minim 4 locuri de munca/ SES).

Cei 34 de membri ai grupului tinta ale caror planuri de afaceri au fost selectate in vederea acordarii ulterioare a ajutorului de minimis in cadrul intreprinderilor sociale pe care le vor infiinta in mediul urban vor beneficia de servicii personalizate de consiliere in domeniul antreprenoriatului in general (inclusiv cu privire la identificarea de piete de desfacere) si a antreprenoriatului social in special, in vederea dezvoltarii si definitivarii propriului model de intreprindere sociala, pornind de la cunostintele si aptitudinile dobandite de acestia in cadrul formarii, astfel incat sa se integreze elementele de noutate ce au aparut intre timp. Astfel, pe parcursul perioadei de consiliere premergatoare semnarii acordurilor de finantare, viitorii antreprenori vor beneficia de know-how si servicii personalizate care le vor permite dezvoltarea propriului model de business, asigurandu- se astfel premisele unui debut al afacerii.

MENTINEREA membrilor grupului tinta in activitatile proiectului se va realiza prin:

* acces la programe de formare in domeniul antreprenoriatului social de calitate, furnizate gratuit;
* flexibilitatea oferita de desfasurarea in mediul online a cursurilor de antreprenoriat social;
* acces la reteaua de Ambasadori ai Antreprenoriatului Social si mentori (formata din persoane cu notorietate si experienta);
* schimb de experienta cu antreprenori sociali care au obtinut finantare intr-un proiect similar;
* certificarea competentelor dobandite;
* acordarea de stimulente materiale și financiare (materiale de invatare, stimulente pentru participarea la curs in valoare 5 lei/ora);
* posibilitatea să participe la concursul de planuri de afaceri prin care se acordă finantari pentru infiintarea a 34 de intreprinderi sociale in mediul urban;
* expertii vor transmitere comunicari de reamintire a zilei si orei formarii cu o zi inainte de fiecare sesiune.
* Daca un cursant va absenta de la activitati, fara a anunta echipa de proiect, expertii il vor contacta pentru a afla problema care a stat la baza si vor identifica solutii impreuna cu acesta (de exemplu: sesiuni de recuperare). Prin evidenta electronica a participarii si activitatii cursantilor la fiecare sesiune vom avea o imagine in timp real asupra prezentei si interesului candidatilor, astfel incat, daca este cazul, expertii de grup tinta sa poata contacta candidatii care lipsesc.

Proiectul DoSocial aduce membrilor grupului tinta beneficii directe care pot fi atribuite exclusiv implementarii proiectului:

* + proiectul va valorifica oportunitatea antreprenoriatului social ca alternativa viabila de integrare pe piata muncii pentru persoanele aflate in cautarea unui loc de munca. Chiar daca activitatea in proiect a unei persoane din grupul tinta se va finaliza odata cu formarea, proiectul contribuie in mod direct la dezvoltarea competentelor sale in domeniul antreprenoriatului social, maximizand astfel sansele sale de succes in momentul in care aceasta va dori sa initieze propria afacere sociala. Pentru persoanele selectate pentru finantare, proiectul de fata va oferi una dintre cele mai importante si problematice resurse pentru antreprenori, respectiv resursa financiara pentru initierea/dezvoltarea unei intreprinderi sociale. Aceasta resursa este esentiala in orice moment al existentei unei intreprinderi, avand in vedere faptul ca ea permite dobandirea tuturor celorlaltor categorii de resurse necesare pentru buna functionare a intreprinderii si pentru succesul acesteia (respectiv resursele umane, resursele materiale si cele informationale/de cunostinte specifice).
  + prin activitatile complementare - cursuri de formare, consiliere, mentorat, schimb de bune practici - se asigura dezvoltarea spiritului antreprenorial si de responsabilitate sociala la nivelul grupului tinta, dobandirea de cunostinte, know-how si abilitati practice utile atat pentru antreprenoriatul social, dar si la integrarea si adaptarea pe piata muncii – dezvoltandu-se diverse abilitati practice (comunicare, lucru in echipa) necesare la locul de munca
  + castigatorii concursului de planuri de afaceri vor beneficia de finantare si monitorizare constanta din partea echipei de proiect pentru infiintarea afacerii, demararea activitatii si asigurarea sustenabilitatii acesteia, ceea ce va duce la cresterea probabilitatii de succes a intreprinderilor sociale.
  + grupul tinta va beneficia de experienta extinsa a membrilor consortiului de parteneriat: experti cu vasta experienta relevanta, parteneri si colaboratori, fosti beneficiari de finantari similare, care vor sprijini implementarea proiectului prin dezvoltarea de parteneriate sustenabile. Astfel, grupul tinta va avea acces la retele de antreprenoriat social si dezvoltarea de relatii in domeniul antreprenoriatului social cu persoane cu experienta in domeniu (aceasta fiind una din problemele principale de care se lovesc la inceputul drumului antreprenorii din economia sociala).
  + grupul tinta va avea acces la resurse unice si dedicate alocate implementarii proiectului: pe de o parte resurse umane - Ambasadorii Antreprenoriatului Social, mentorii, expertii schema de minimis, pe de alta parte resurse materiale si informationale – platforma de monitorizare a implementarii planurilor de afaceri, platforma de crowdfunding consolid8, mecanismul de match-funding dezvoltat de f-s.ro impreuna cu Municipiul Brasov, seminarul cu privire la sursele de finantare disponibile pentru entitatile economiei sociale organizat de asemenea dupa finalizarea proiectului, newslettere cu noutati si stiri pentru mediul de afaceri.